text: Sulten tyv på spil: Stjal 30 kilo pølser
  08 april 2018 kl. 15.08
  Pølser, sodavand og Cocio blev noget af udbyttet for en tyv, der brød ind i kendt kiosk.
  
  Annies Kiosk i Sønderhav ved Kruså, har været udsat for indbrud. 
  Mellem lørdag aften klokken 20.30 og søndag morgen klokken 8.30 er hoveddøren ind til kiosken blevet brudt op, oplyser Syd- og Sønderjyllands Politi. 
  - Her har man stjålet 30 kilo pølser, fire rammer sodavand og en kasse Cocio. Mobilepay-terminalen er også blevet stjålet, siger vagtchef Jørn Pedersen. 
  Har du oplysninger i sagen kan politiet kontaktes på 1-1-4.
  
  